**„VŠĮ „DARBUI PASIRENGĘS“ VERSLO PLĖTRA“**

Projekto Nr. ŠVEN-LEADER-6A-D-3-4

|  |  |
| --- | --- |
| **Projekto vykdytojo pavadinimas** | VšĮ „Darbui pasirengęs“ |
| **VPS prioritetas** | VPS prioritetas „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė ir veiklos sritis** | VPS priemonė „Ūkio ir verslo plėtra“ (LEADER-19.2-6),  veiklos sritis „Parama ne žemės ūkio verslui kaimo vietovėse plėtoti“ (LEADER-19.2-6.4) |
| **Vietos projekto įgyvendinimo laikotarpis** | Nuo 2018 m. lapkričio 27 d. iki 2019 m. gegužės 12 d. |
| **Bendra vietos projekto vertė, Eur** | 53 040,35 Eur su PVM |
| **Paramos suma, Eur** | 30 685,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 70 proc. |

Projekto tikslas – padidinti įmonės vykdomos mokymų organizavimo veiklos apimtis, investuojant į verslo plėtrai būtinos įrangos įsigijimą ir naujos darbo vietos sukūrimą Švenčionių rajone. Projekto uždaviniai:

1. Specializuotos programinės įrangos, skirtos paslaugų teikimo proceso valdymui, įsigijimas.

2. Specialios kompiuterinės įrangos, skirtos įsigyjamos ir paslaugų teikimo procese naudojamos specializuotos programinės įrangos valdymui, įsigijimas.

3. Naujos darbo vietos sukūrimas techniniam darbui su įdiegta programine įranga.

VšĮ „Darbui pasirengęs“ (Workready.lt) - tai internetinė platforma, sukurta apjungti ir realiu laiku atvaizduoti vykdomus planinius ir neplaninius darbo rinkos bei profesinio mokymo centrų mokymus ir kvalifikacijos kėlimo kursus į darbo rinką įsiliejantiems ar joje esantiems asmenims. Kiekvienas asmuo ar organizacija gali vienoje vietoje lengvai ir tiesiogiai gauti visą informaciją apie tai, kur ir kada vyksta bei kiek kainuoja mokymai ar kvalifikacijos kėlimo užsiėmimai, kada vyksta atestacijos, kokios būtinos procedūros užsiregistruoti mokymams (kokius dokumentus pateikti, mokymų trukmė, eiga ir pan.). VšĮ “Darbui pasirengęs” bendradarbiauja su visais pagrindiniais darbo rinkos ir profesinio mokymo centrais Lietuvoje. Įmonė dirba su stambiausiais regioniniais centrais visuose didžiuosiuose Lietuvos miestuose: Vilniuje, Kaune, Šiauliuose, Panevėžyje, Klaipėdoje. Taip pat bendradarbiauja su specifinius mokymus atliekančiomis mokymo įstaigomis (energetikos sektorius, chemijos pramonė ir pan.). Paslaugos teikimo procesas šiuo metu yra pernelyg lėtas ir neefektyvus, kadangi visa informacija apie vartotojus (CV, jau praeiti mokymai, planuojami dalyvauti mokymai ir t.t.) yra kaupiama Excel lentelėse arba tiesiog el. laiškuose (kurie persiunčiami potencialiems darbdaviams). Siekiant padidinti įmonės vykdomos veiklos apimtis bei išplėsti teikiamų paslaugų spektrą, būtina investuoti į šią specializuotą programinę įrangą, skirtą įmonės siūlomų paslaugų teikimo proceso valdymui.

Projekto įgyvendinimo metu bus sukurta 1 nauja darbo vieta kaimo gyventojui iki 40 metų amžiaus.